Postoj ili neka korist od jutarnje mučnine? Da!

Kanadski naučnici nedavno su obelodanili neverovatnu (ali istinitu!) vest: deca čije su majke patile od učestalih jutarnjih mučnina dok su bile trudne, imaju veći koeficijent inteligencije od svojih vršnjaka! Naime, istraživači iz pedijatrijske bolnice u Torontu zasnovali su svoju tvrdnju na rezultatima studije sprovedene na više od stotinu majki i njihovom decom, uzrasta od tri do šest godina. Ta je studija pokazala da su jutarnje mučnine u trudnoći povezane sa boljim rezultatima na testovima pamćenja i jezičkih sposobnosti kod dece. Mučnine su, inače, vrlo česte u prvom tromesečju trudnoće, a povezane su sa hormonskim “burama” koje su neophodne za rast i razvoj posteljice. Što su te “bure” intenzivnije, brži je i razvoj posteljice, a samim time i bebin mozak ranije počinje da dobija hranu, što se dovodi u vezu sa kasnijim većim koeficijentom inteligencije. Eto, i od nečeg lošeg ipak ima koristi.

